ท้องอืดมา5-6วันล่ะค่ะทานข้าวได้4-5คำก็อิ่มทานข้าวได้สักพักรู้สึกใจไม่ดีสั่นๆเหงือเต็มตัวไปหาให้ยากะเพาะมาทานยังไม่ดีขึ้นเลยค่ะ
สวัสดีค่ะ อาการท้องอืด กินแล้วมีอาการใจสั่นดังกล่าวมา อาจจะมีภาวะกรดไหลย้อน ทำให้มีแสบร้อนกลางอก จุกอก คลื่นไส้ ใจสั่นได้ สาเหตุอื่นๆเช่นกระเพาะอาหารอักเสบ มีแผลในกระเพาะอาหาร เนื้องอกในหลอดอาหารหรือกระเพาะอาหาร หรือเป็นภาวะที่สัมพันธ์กับภาวะทางจิตเช่นความวิตกกังวล กลัวต่อเหตุการณ์ใดๆมากเกินไป เป็นต้นโดยสาเหตุเบื้องต้นน่าจะเกี่ยวกับกลุ่มทางเดินอาหารเช่นกรดไหลย้อนหรือกระเพาะอาหารอักเสบ จึงควรรับประทานอาหารอ่อนๆย่อยง่าย ไม่กินแล้วนอนทันที หลีกเลี่ยงอาหารที่กระตุ้นให้มีอาการ งดการดื่มแอลกอฮอล์ กินยาตามที่แพทย์สั่งอย่างต่อเนื่องจนครบหากกินยาแล้ว ปรับพฤติกรรมแล้ว อาการยังไม่ทุเลา อาจเป็นกลุ่มที่ไม่ตอบสนองต่อยา ที่ควรกลับไปพบแพทย์เพื่อตรวจร่างกายซ้ำและดูว่ามีข้อบ่งชี้ในการตรวจเพิ่มเติมเช่นส่องกล้องทางเดินอาหารหรือไม่ หากมีอาการอันตรายเช่นถ่ายดำ น้ำหนักลด อาเจียนมากร่วมด้วย ควรรีบไปค่ะ